b'\n_START_ARTICLE_\nHjalmar Crohns\n_START_PARAGRAPH_\nHjalmar Johannes Crohns (25. kes\xc3\xa4kuuta 1862 Heinola \xe2\x80\x93 16. kes\xc3\xa4kuuta 1946 Kauniainen) oli suomalainen historioitsija ja Helsingin yliopiston yleisen historian professori._NEWLINE_Crohnsin vanhemmat olivat pankinjohtaja Per Nils Crohns ja t\xc3\xa4m\xc3\xa4n ensimm\xc3\xa4inen vaimo Gustava Fredrika Karolina Hartwall. H\xc3\xa4n p\xc3\xa4\xc3\xa4si ylioppilaaksi 1881 Porvoon lyseosta ja valmistui filosofian kandidaatiksi 1888 ja lisensiaatiksi 1894._NEWLINE_Crohns toimi Nya svenska l\xc3\xa4roverketin ja Privata svenska flickskolanin historian opettajana 1895\xe2\x80\x931900. Helsingin vt. kansakoulutarkastajana 1901\xe2\x80\x931902 sek\xc3\xa4 Helsingin yliopiston teologian ja lainopin ylioppilaiden kaunoluvun opettajana 1895\xe2\x80\x931916. H\xc3\xa4n oli Helsingin yliopiston yleisen historian dosenttina 1895\xe2\x80\x931907, yleisen historian ylim\xc3\xa4\xc3\xa4r\xc3\xa4isen\xc3\xa4 professorina 1907\xe2\x80\x931916 ja yleisen historian professorina 1916\xe2\x80\x931927._NEWLINE_Crohns oli Suomen tiedeseuran j\xc3\xa4sen vuodesta 1915. Nya svenska l\xc3\xa4roverketin kouluneuvoston j\xc3\xa4sen 1900\xe2\x80\x931908_NEWLINE_Hjalmar Crohns oli naimisissa 1901\xe2\x80\x931944 Eine Sofia St\xc3\xa5hlbergin (k. 1944) kanssa.'